OpenLLM-France/wikimedia huggingface dataset:
# Paller (Cornellà del Terri)

El Paller és una obra de Cornellà del Terri (Pla de l'Estany) inclosa a l'Inventari del Patrimoni Arquitectònic de Catalunya.

## Descripció

Construcció auxiliar de planta rectangular, d'una sola crugia, amb parets estructurals de pedra ben tallada i coberta a una vessant feta amb cairats, llates i teula àrab. La construcció es desenvolupa en planta baixa i una planta pis. Les parets perimetrals són cegues, exceptuant la façana principal on hi destaca un gran forat apaïsat, centrat a la part superior de la paret, amb un senzill cairat de fusta a manera de llinda que suporta l'estructura de la teulada i un tronc d'arbre a manera d'esvelt pilaret central.

## Referències

* ↑ «Paller». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 setembre 2017].
# Diamond (Missouri)

Diamond és una població dels Estats Units a l'estat de Missouri. Segons el cens del 2000 tenia 808 habitants.

## Demografia

Segons el cens del 2000, Diamond tenia 808 habitants, 320 habitatges, i 234 famílies. La densitat de població era de 472,1 habitants per km².
Dels 320 habitatges en un 36,4% hi vivien nens de menys de 18 anys, en un 59,6% hi vivien parelles casades, en un 10,4% dones solteres, i en un 26,6% no eren unitats familiars. En el 25,4% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,02.
Per edats la població es repartia de la següent manera: un 27,8% tenia menys de 18 anys, un 12,4% entre 18 i 24, un 26,6% entre 25 i 44, un 19,6% de 45 a 60 i un 13,8% 65 anys o més.
L'edat mediana era de 33 anys. Per cada 100 dones de 18 o més anys hi havia 87,5 homes.
La renda mediana per habitatge era de 29.000 $ i la renda mediana per família de 34.167 $. Els homes tenien una renda mediana de 25.714 $ mentre que les dones 19.000 $. La renda per capita de la població era de 13.581 $. Entorn del 9,8% de les famílies i l'11,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Diamond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Diamond». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
Viccionari
# La classe de piano

La classe de piano (títol original, Au bout des doights), és una comèdia dramàtica de Ludovic Bernard estrenada el 2018. S'ha doblat al català.

## Sinopsi

Mathieu és un jove dels suburbis de París que comet robatoris amb la seva colla d'amics. De nen, havia conegut a Monsieur Jacques, un vell professor de piano, que havia aconseguit transformar-lo en un veritable virtuós. Després de la mort de Jacques, Mathieu hereta el seu piano, però la seva mare, que no disposa de mitjans financers, no pot pagar-li classes de piano. Mathieu s'enfonsa en una melancolia tenyida de ràbia per no poder dur a terme un projecte musical al màxim del seu talent. L'atzar fa que un dia Mathieu toqui un piano públic a l'estació i una important personalitat del Conservatori de París, Pierre Geithner, el veu i li fa una proposta, però Mathieu la rebutja. Un dia l'atrapen en un robatori i Geithner li ofereix treballs per la comunitat al conservatori en comptes de la presó. Pierre l'obliga a donar a conèixer el seu talent al piano i presentar-se a un concurs internacional de molt alt nivell. Mathieu també coneix a Anna, un estudiant violoncel·lista amb qui inicien una relació.

## Actor principal

Com que Jules Benchetrit no era un pianista, va haver de treballar totes les peces de la pel·lícula al piano tres hores al dia amb Jennifer Fichet, virtuosa professora de piano, per adoptar el gest adequat.
Jules Benchetrit ha estat proposat com a revelació al César a la millor esperança masculina.

## Crítica

Per a Christine Pinchart de RTBF, "posar el Concert per a piano No. 2 de Rachmaninov al cor d'aquesta pel·lícula és atractiu i li confereix un encant únic". El Voix du Nord evoca "una història senzilla cosida amb fil blanc a la qual la música clàssica aporta un complement de l'ànima", mentre que CinéSéries troba que les qualitats de la pel·lícula "segueixen sent rugoses, la falta d'una perspectiva massa simple i fins i tot simplista".

## Referències

* ↑ «Programació de TV3». CCMA. [Consulta: 14 abril 2023].
* ↑ «Dossier de presse du film Au bout des doigts». unifrance.org. [Consulta: 28 gener 2019].
* ↑ «César 2019 : 34 espoirs en lice pour les nominations», 14-11-2018. [Consulta: 28 jnvier 2019].
* ↑ «"Au bout des doigts", pour le plaisir de la musique». rtbf.be, 21 décembre 2018. Arxivat de l'original el 2019-04-11. [Consulta: 2 juny 2019].
* ↑ «vCritique de Au bout des doigts (Film, 2018)». CinéSéries, 24-12-2018. [Consulta: 14 gener 2019].
# Treskovitsi

Treskovitsi (en rus: Тресковицы) és un poble de l'óblast de Leningrad, a Rússia, que el 2017 tenia 149 habitants, pertany al districte de Vólossovo.

## Referències

* ↑ «Переписная оброчная книга Водской пятины 1500 года» С. 593 (304)
* ↑ Йордебокер Писцовые книги Ижорской земли. Том 1. Годы 1618—1623, С. 83
* ↑ «Генеральная карта провинции Ингерманландии» Э. Белинга и А. Андерсина, 1704 г., составлена по материалам 1678 г.
# Myosorex kihaulei

Myosorex kihaulei és una espècie de mamífer de la família de les musaranyes (Soricidae). El seu hàbitat natural són les montanes i plantacions humides tropicals i subtropicals. Es troba amenaçada per la pèrdua d'hàbitat.
# Slavianka (Saràtov)

* Per a altres significats, vegeu «Slavianka».
Slavianka (en rus: Славянка) és un poble (un possiólok) de l'óblast de Saràtov, a Rússia, segons el cens del 2010 tenia 359 habitants. Pertany al districte municipal de Voskressénskoie.

## Referències

* ↑ И. Козловский. «Березняки – село в Воскресенском районе», 2020. Arxivat de l'original el 2020-10-26.
* ↑ Коряков Ю.Б. «База данных "Этно-языковой состав населённых пунктов России"». Arxivat de l'original el 2017-11-16.
# Pablo de Barros Paulino

Pablo de Barros Paulino (São João Nepomuceno, 3 d'agost de 1989) és un futbolista brasiler, que ocupa la posició d'extrem esquerre.
Després de militar a l'Olaria i al Vasco da Gama, el 2008 fitxa pel Reial Saragossa, que el cedeix a un altre equip de la primera divisió espanyola, el Màlaga CF, i pel final de la temporada 2009/2010 al Gimnàstic de Tarragona.

## Enllaços externs

* Fitxa del jugador
# Original Prankster

«Original Prankster» és el catorzè senzill de la banda californiana The Offspring, i el debut de l'àlbum Conspiracy of One. La cançó inclou les veus addicionals del raper estatunidenc Redman, i també fou inclosa en l'àlbum de grans èxits Greatest Hits (2005).
El títol està inspirat en la cançó «Original Gangster» de Ice-T, però també al·ludeix als membres originals dels Merry Pranksters, que van fer un viatge en autobús des de Califòrnia a Nova York als anys 60, la promoció de la qual es convertiria en la cultura "hippie" de la droga. La banda és originària de Huntington Beach, on gran quantitat dels "Original Pranksters" resideixen. Per les seves similituds, es considera una successora de «Pretty Fly (for a White Guy)».
Prèviament al seu llançament, la banda va distribuir la cançó de franc a través del seu lloc web oficial. Va arribar al Top 10 de diversos països com Austràlia, Canadà i al Regne Unit. Va aconseguir la certificació de disc de platí a Austràlia, sent el tercer senzill de la banda en aconseguir aquesta fita, i de llarg, també fou el més venut d'aquest àlbum. El videoclip fou inclòs en la compilació Complete Music Video Collection (2005).
La cançó va aparèixer en una escena de la pel·lícula Estic fet un animal (2001), protagonitzada per Rob Schneider, i també en els capítols "American Prankster" de la sèrie d'animació The Cleveland Show i "Fizz Ed" de Dària.

## Referències

* ↑ Menta, Robert. «Sony Forces The Offspring to Cancel MP3 Giveaway» (en anglès). MP3NewsWire.net, 26-09-2000. [Consulta: 3 desembre 2015].
* ↑ «The Animal > Soundtracks» (en anglès). IMDb. [Consulta: 12 desembre 2015].

## Enllaços externs

* Original Prankster a Allmusic (anglès)
# Diapensiàcies

Diapensiaceae és una petita família de plantes amb flors, conté 12 espècies en cinc gèneres. Tres dels gèneres, Berneuxia, Galax i Pyxidanthera, contenen només una espècie. Les espècies asiàtiques de Shortia anteriorment estaven separades com el gènere Schizocodon. Un altre gènere, Diplarche, va ser inclòs en aquesta família però ara es considera un membre de les Ericaceae.

## Gèneres

* Berneuxia Decne.
* Diapensia L.
* Galax Sims
* Pyxidanthera Michx.
* Shortia Torr. i A.Gray

## Referències

* ↑ Angiosperm Phylogeny Group «An update of the Angiosperm Phylogeny Group classification for the orders and families of flowering plants: APG III» (PDF). Botanical Journal of the Linnean Society, 161, 2, 2009, pàg. 105–121. DOI: 10.1111/j.1095-8339.2009.00996.x [Consulta: 6 juliol 2013].
* ↑ Rönblom, K., and A. A. Anderberg «Phylogeny of Diapensiaceae based on molecular data and morphology». Systematic Botany, 27, 2, 2002, pàg. 383–395. DOI: 10.1043/0363-6445-27.2.383.
* ↑ Barnes, P. «A Summary of the genus Shortia (Diapensiaceae)». The Plantsman, 12, 1, 1990, pàg. 23–34. Arxivat de l'original el 2017-03-11 [Consulta: 10 abril 2014].
# La clau de la Sarah

La clau de la Sarah (títol original en francès, Elle s'appelait Sarah) és una pel·lícula francesa de 2010 dirigida per Gilles Paquet-Brenner i protagonitzada per Kristin Scott Thomas.
La història, basada en el best-seller del mateix nom de Tatiana de Rosnay, relata el canvi radical que es produeix en la vida de la periodista Julia Jarmond quan se li encarrega un article sobre el seixantè aniversari de la Batuda del Velòdrom d'Hivern, en la qual milers de jueus van ser arrestats per la policia francesa, entre ells, Sarah Starzynski i la seva família.

## Crítica

Una adaptació per a la pantalla gran d'una de les novel·les de més èxit de l'escriptora Tatiana De Rosnay. La cinta barreja la ficció amb els fets reals a través de dues històries narrades en èpoques totalment diferents però unides per la trama d'una mateixa família. Per això, la pel·lícula està plena de salts temporals que traslladen l'espectador als successos parisencs de 1942, on milers de jueus van ser detinguts i portats a camps de concentració, fins a acabar a Auschwitz.
Les primeres sales comercials que van tenir en cartell la pel·lícula van ser les de Bèlgica i França, tot i que la cinta va ser estrenada oficialment uns mesos abans al festival de cinema de Toronto, on va rebre una bona acollida tant pel públic com per la crítica.

## Repartiment

| Intèrpret | Personatge |
| Kristin Scott Thomas | Julia Armond |
| Mélusine Mayance | Sarah Starzynski |
| Niels Arestrup | Jules Dufaure |
| Frédéric Pierrot | Bertrand Tezac |
| Aidan Quinn | William Rainsferd |

## Referències

* ↑ clau sarah&Criteri=Pelis Títol de la pel·lícula en català, a Ésadir
* ↑ «Elle s'appellait Sarah». ImdB.

## Enllaços externs

* La clau de la Sarah Tràiler a YouTube (català)
# Nicola de Grecis

Nicola de Grecis (1773 - 1827?) fou un baix bufo italià actiu sobretot a La Scala de Milà del 1805 al 1824. També va cantar a Venècia, on al Teatro Nuevo va crear el paper de Sloock per a La cambiale di matrimonio de Rossini. Pel mateix compositor també estrenaria La scala di seta i Il signor Bruschino.

## Referències

* ↑ «La cambiale di matrimonio». italianopera.org. Arxivat de l'original el 2015-09-05. [Consulta: 30 juliol 2015].
* ↑ William Ashbrook. Donizetti and His Operas. Cambridge University Press, 29 juliol 1983, p. 696–. ISBN 978-0-521-27663-4.
# Tierras Altas (Sòria)

Tierras Altas és una comarca de la província de Sòria, a la comunitat autònoma de Castella i Lleó. El cap de comarca és San Pedro Manrique.

## Municipis

* Aldealices
* Almajano
* Almarza
* Arévalo de la Sierra
* Ausejo de la Sierra
* Carrascosa de la Sierra
* Castilfrío de la Sierra
* Castilruiz
* Cerbón
* Cigudosa
* El Royo
* Estepa de San Juan
* Fuentes de Magaña
* Fuentestrún
* La Póveda de Soria
* Las Aldehuelas
* Magaña
* Oncala
* Rebollar
* Rollamienta
* San Felices
* San Pedro Manrique
* Santa Cruz de Yanguas
* Sotillo del Rincón
* Suellacabras
* Trévago
* Valdeavellano de Tera
* Valdegeña
* Valdelagua del Cerro
* Valdeprado
* Valtajeros
* Villar del Ala
* Villar del Río
* Vizmanos
* Yanguas
# Slavi

Slavi (en rus: Славы) és un poble de l'óblast de Sakhalín, a Rússia, el 2013 tenia 197 habitants. Pertany al districte municipal de Tímovskoie.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19.
# Pablo Zuloaga Martínez

Pablo Zuloaga Martínez és un polític espanyol del Partit Socialista Obrer Espanyol (PSOE).
Nascut el 30 de abril de 1981 a Santander, va obtenir un títol d'enginyeria tècnica en obres públiques per la Universitat de Cantàbria. Després de les eleccions municipals de 2015 va ser investit alcalde de Santa Cruz de Bezana amb una majoria absoluta dels vots del ple del municipi (10 regidors) el 13 de juny de 2015. Es va convertir en secretari general del Partit Socialista de Cantàbria-PSOE després de la seva victòria a les primàries de l'organització el 16 de juliol de 2017, en què es va imposar a la fins llavors secretària general Rosa Eva Díaz Tezanos.Nomenat al juny de 2018 com a nou delegat del Govern a la comunitat autònoma de Cantàbria, va oficialitzar la seva renúncia al càrrec d'alcalde de Santa Cruz de Bezana el 20 de juny de 2018. Va prendre possessió del nou càrrec el 4 de juliol.

## Referències

* ↑ «Pablo Zuloaga será el próximo delegado del Gobierno en Cantabria». Cadena Ser, 11-06-2018.
* ↑ «Pablo Zuloaga, nuevo delegado de Gobierno en Cantabria». La Vanguardia, 16-06-2018.
* ↑ Falagán, Aser «La unión de PSOE, PRC, ADVI e IU-Ganemos, pone fin a la gestión del PP». El Diario Montañés, 13-06-2015.
* ↑ «Pablo Zuloaga, nuevo secretario general del PSOE de Cantabria». Eldiario.es, 16-07-2017.
* ↑ «Zuloaga promete «seguir trabajando por Bezana» en su despedida como alcalde». El Diario Montañés, 20-06-2018.
* ↑ «Zuloaga toma posesión como delegado del Gobierno apelando al "diálogo" y el "consenso"». Europa Press, 04-07-2018.
# Le Thuit

Le Thuit és un municipi francès situat al departament de l'Eure i a la regió de Normandia. L'any 2007 tenia 125 habitants.

## Demografia
### Població

El 2007 la població de fet de Le Thuit era de 125 persones. Hi havia 47 famílies de les quals 13 eren unipersonals (4 homes vivint sols i 9 dones vivint soles), 13 parelles sense fills, 17 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 71 habitatges, 48 eren l'habitatge principal de la família, 19 eren segones residències i 3 estaven desocupats. Tots els 66 habitatges eren cases. Dels 48 habitatges principals, 33 estaven ocupats pels seus propietaris, 10 estaven llogats i ocupats pels llogaters i 5 estaven cedits a títol gratuït; 2 tenien dues cambres, 5 en tenien tres, 11 en tenien quatre i 30 en tenien cinc o més. 41 habitatges disposaven pel capbaix d'una plaça de pàrquing. A 29 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Le Thuit el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 4 | 55 a 59 | 4 |
| 12 | 50 a 54 | 0 |
| 0 | 45 a 49 | 8 |
| 4 | 40 a 44 | 0 |
| 4 | 35 a 39 | 0 |
| 8 | 30 a 34 | 4 |
| 0 | 25 a 29 | 4 |
| 0 | 20 a 24 | 4 |
| 0 | 15 a 19 | 4 |
| 0 | 10 a 14 | 8 |
| 0 | 5 a 9 | 8 |
| 8 | 0 a 4 | 8 |

## Economia

El 2007 la població en edat de treballar era de 84 persones, 67 eren actives i 17 eren inactives. De les 67 persones actives 57 estaven ocupades (31 homes i 26 dones) i 11 estaven aturades (3 homes i 8 dones). De les 17 persones inactives 10 estaven jubilades, 4 estaven estudiant i 3 estaven classificades com a «altres inactius».

### Activitats econòmiques

Dels 5 establiments que hi havia el 2007, 1 era d'una empresa de fabricació d'altres productes industrials, 3 d'empreses de construcció i 1 d'una empresa de serveis.
Dels 2 establiments de servei als particulars que hi havia el 2009, 1 era un paleta i 1 lampisteria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Le Thuit a l'INSEE.
* Évolution et structure de la population Fitxa amb el detall de dades de Le Thuit a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Txekhovskie Medvedi

El Chehovski Medvedi és un club d'handbol rús de la ciutat de Chehov, a l'àrea metropolitana de Moscou. Aquesta societat esportiva fundada el 2001 és l'hereva de la secció d'handbol del CSKA Moscou.

## Història
### CSKA Moscou

La secció d'handbol del CSKA Moscou sempre estigué a l'ombra del seu veí MAI Moscou, el qual fou el gran dominador d'aquesta disciplina, això no obstant, el CSKA aconseguiria importants èxits a la dècada dels 80 quan aconseguí imposar-se en la Recopa d'Europa d'handbol de 1987 i a la Copa d'Europa d'handbol de 1988, de la qual ja n'havia estat finalista el 1977.
Posteriorment, l'entitat tindria una altra època daurada als 90 amb la refundada Lliga Russa d'handbol, guanyant-la els anys 1994, 1995, 2000 i 2001, això no obstant, a poc a poc l'equip anà perdent competitivitat a nivell internacional, amb el que en finalitzar la temporada 2001 es decideix que la secció s'independitzi del CSKA Moscou i es refundi com a Chehovski Medvedi.

### Chehovski Medvedi

La societat es creà el 2001 amb la fusió de la secció d'handbol del CSKA Moscou i l'Académia Esportiva de Chehov per tal d'aconseguir un equip competitiu a nivell internacional.
Des de la seva fundació, el Chehovski Medvedi ha estat el campió de la Lliga Russa en totes les seves edicions i la seva plantilla és gairebé a la pràctica la totalitat de la Selecció Nacional.
El primer gran èxit a nivell internacional de la nova entitat arribaria l'any 2006 en guanyar la Recopa d'Europa d'handbol. No obstant això, també cal destacar grans actuacions a altres competicions, com la Copa EHF, caient tan sols davant equips alemanys o espanyols, els grans dominadors d'aquest esport.

## Palmarès
### CSKA Moscou

* 1 Copa d'Europa: 1988
* 1 Recopa d'Europa: 1987
* 9 Lliga soviètica: 1973, 1976, 1977, 1978, 1979, 1980, 1982, 1983, 1987
* 4 Superlliga russa: 1994, 1995, 2000 i 2001

### Txekhovskie Medvedi

* 1 Recopa d'Europa: 2006
* 8 Superlliga russa: 2002, 2003, 2004, 2005, 2006, 2007, 2008 i 2009

## Enllaços externs

* Web oficial (rus)
# Neomfaloïdeus

Els neomfaloïdeus (Neomphaloidea) són una superfamília de mol·luscs gastròpodes, l'única de l'ordre Neomphalida, dins la subclasse Neomphaliones.

## Taxonomia

La superfamília Neomphaloidea inclou 51 espècies en tres famílies:
* Família Melanodrymiidae Salvini-Plawen & Steiner, 1995
* Família Neomphalidae McLean, 1981
* Família Peltospiridae McLean, 1989

## Referències

* ↑ «WoRMS - World Register of Marine Species - Neomphalida». [Consulta: 28 abril 2021].
* ↑ «WoRMS - World Register of Marine Species - Taxonomic tree». [Consulta: 28 abril 2021].
# Slavianka

«Slavianka» té aquests significats:

## Crimea

* Slovianka (Crimea), localitat de la República Autònoma de Crimea

## Rússia

* Slavianka (Saràtov), localitat de l'óblast de Saràtov, a Rússia
# Palmeras en la nieve

Palmeras en la nieve és una pel·lícula espanyola dirigida per Fernando González Molina. Va ser estrenada el 25 de desembre de 2015, coincidint amb la festivitat de Nadal. Es tracta d'una adaptació cinematogràfica de la novel·la homònima de Luz Gabás, publicada en 2012. És protagonitzada per Mario Casas, Berta Vázquez i Adriana Ugarte. Compta amb un pressupost de 10 milions d'euros i va ser rodada entre Espanya i Colòmbia. Està nominada a cinc Premis Goya, entre ells a Millor cançó original per la cançó principal de la pel·lícula, amb el mateix nom, composta per Pablo Alborán i Lucas Vidal.
Cal destacar que els diàlegs a el principi de la pel·lícula són en patués.

## Argument

Narra la història de Kilian (Mario Casas), un jove que inicia un llarg viatge fins a Fernando Poo (l'actual Bioko). La seva neboda Clarence (Adriana Ugarte), anys més tard, descobrirà una carta amagada que li revelarà la veritat sobre el seu passat familiar i tot el que es va amagar darrere d'aquell viatge a l'antiga Guinea Espanyola.

## Repartiment

* Kilian: Mario Casas
* Bisila: Berta Vázquez
* Clarence: Adriana Ugarte
* Julia: Macarena García
* Jacobo: Alain Hernández
* Simón: Serge Happi
* Daniela: Laia Costa
* Antón: Emilio Gutiérrez Caba
* Catalina: Joana Vilapuig
* Manuel: Daniel Grau
* Garuz: Fernando Cayo
* Bisila (gran): Victoria Evita Ika
* Kilian (gran): Celso Bugallo
* Julia (gran): Petra Martínez
* Iniko: Djedje Apali
* Gregorio: Luis Callejo

## Al voltant de la pel·lícula: idiomes

En el film els personatges utilitzen diversos idiomes: castellà, benasquès, bubi i pichi.

## Referències

* ↑ Batlle, J. «Palmeras en la nieve: Culebrón de época». La Vanguardia, 24-12-2015 [Consulta: 29 gener 2016].